CELEX: 62010FN0014
Language: et
Date: 2010-02-25 00:00:00
Title: Kohtuasi F-14/10: 25. veebruaril 2010 esitatud hagi — Marcuccio versus komisjon

22.5.2010   
            
            
               ET
            
            
               Euroopa Liidu Teataja
            
            
               C 134/54
            
         25. veebruaril 2010 esitatud hagi — Marcuccio versus komisjon
   (Kohtuasi F-14/10)
   2010/C 134/90
   Kohtumenetluse keel: itaalia
   
      Pooled
   
   
      Hageja: Luigi Marcuccio (Tricase, Lecce) (esindaja: avvocato G. Cipressa)
   
      Kostja: Euroopa Komisjon
   
      Hagi ese ja sisu
   
   Nõue tuvastada, et hageja osalise töövõimetuse tuvastamisega seotud menetlus oli ülemäärase kestusega, ning nõue mõista kostjalt hageja kasuks välja kahjuhüvitis.
   
      Hageja nõuded
   
   
               —
            
            
               Tühistada komisjoni otsus jätta 30. jaanuari 2009. aasta taotlus rahuldamata;
            
         
               —
            
            
               tühistada otsus jätta 30. jaanuari 2009. aasta taotluse rahuldamata jätmise otsuse peale esitatud 20. juuli 2009. aasta kaebus rahuldamata;
            
         
               —
            
            
               tühistada vajalikus ulatuses 6. novembri 2009. aasta teade nr ADMIN.B.2/MB/ls D(09)29562, mille hageja sai kätte 16. detsembril 2009;
            
         
               —
            
            
               tuvastada vajalikus ulatuses asjaolu, et menetlus kindlustada hagejale Euroopa ühenduste ametnike personalieeskirjade artiklis 73 ette nähtud õiguslikud tagatised 12. septembril 2003 temaga juhtunud õnnetusega seoses, kestis üle viie aasta;
            
         
               —
            
            
               tunnistada vajalikus ulatuses, et nimetatud menetlus oli ebamõistliku kestusega;
            
         
               —
            
            
               kohustada komisjoni hüvitama hagejale menetluse ebamõistliku kestusega põhjendamatult tekitatud varaline ja mittevaraline kahju summas 10 000 eurot või sellest suurem või väiksem summa, mida kohus õiglaseks peab;
            
         
               —
            
            
               mõista komisjonilt alates 30. jaanuari 2009. aasta taotluse komisjoni poolt kättesaamise päevale järgnevast päevast kuni 10 000 euro suuruse summa tegeliku maksmiseni hageja kasuks välja nimetatud summale lisandunud intressid 10 % aastas koos iga-aastase kapitaliseerimisega;
            
         
               —
            
            
               mõista kohtukulud välja kostjalt.